*TERVEZET*

**MEGBÍZÁSI SZERZŐDÉS**

amely létrejött egyrészről

**KincsesbányaKözségÖnkormányzata**

Székhelye:*8044. Kincsesbánya Kincsesi u. 39.*

Képviseli:Bajkai János, polgármester

Adószáma: [\*]

Bankszámlaszáma: [\*]

mint Megbízó (a továbbiakban: **Megbízó**),

másrészről

**Solver Unio Fejlesztési Tanácsadó Korlátolt Felelősségű Társaság**

Székhelye: 1113. Budapest, Ábel Jenő utca 8.

Képviseli: Csonka Attila ügyvezető

Cégjegyzékszáma: 01-09-861015

Adószáma: 13548999-2-43

Bankszámlaszáma: 11711065-20000899

mint Megbízott (a továbbiakban: **Megbízott**)

(a továbbiakban együttesen: **szerződő Felek**) között az alulírott napon és helyen az alábbi feltételekkel.

1. **A szerződés tárgya és előzményei**
	1. Megbízó megrendeli, Megbízott elvállalja a TOP-1.2.1 Társadalmi és környezeti szempontból fenntartható turizmusfejlesztés című pályázat projekt előkészítés tárgyú munka megvalósítását, a jelen szerződés 1. sz. mellékletében meghatározott helyszíneken, az ott meghatározott tartalommal és időtartamban a hatályos jogszabályi előírásoknak megfelelően.
	2. Jelen szerződés annak aláírásával lép hatályba.
	3. Jelen szerződés teljesítésének határnapja: a Támogatói döntés meghozatalának napja
2. **Megbízási díj**
	1. A Megbízottat az 1. pont szerinti tevékenységéért, a jelen szerződés 2. sz. mellékletében meghatározott összegű megbízási díj illeti meg, az ott részletezett ütemezésben.
	2. A Megbízási díj Megbízottnak a jelen szerződés teljesítéséből eredő kötelezettségei teljesítésével kapcsolatban felmerülő valamennyi költségét, készkiadását magában foglalja, kivéve a hatósági engedélyek beszerzése során felmerülő illetékeket és egyéb hatósági díjakat, melyeket Megbízott Megbízó külön utasítása esetén, azok felmerülésekor megfizet, azzal, hogy Megbízó köteles a Megbízott által kifizetett ilyen jellegű költségeket a felmerülésüktől számított 10 napon belül Megbízott részére megfizetni.
3. **Felek jogai és kötelezettségei**
	1. Megbízott kijelenti, hogy rendelkezik az e szerződésben foglalt munkák elvégzéséhez szükséges tapasztalattal, szakképzettséggel, beleértve Megbízott alkalmazottait is.
	2. Megbízó köteles minden a saját hatáskörébe tartozó hatósági engedélyt, hozzájárulást beszerezni, ami a Pályázat megvalósításához szükséges
	3. Megbízott vállalja, hogy a legmagasabb szakmai színvonalon, a tőle elvárható legnagyobb gondossággal, a magyar jogszabályoknak és szabványoknak, illetve szakmai előírásoknak megfelelően, Megbízó érdekeit szem előtt tartva teljesíti az e szerződésben foglalt munkát és ennek megfelelően képviseli Megbízó érdekeit.
	4. Megbízott a megbízást a Megbízó utasításai szerint köteles teljesíteni. A Megbízott köteles a Megbízó kérésére tevékenységéről és az ügy állásáról tájékoztatni, különösen, ha a felmerült új körülmények az utasítások módosítását teszik indokolttá.
	5. Megbízott vállalja, hogy a jelen szerződés teljesítését akadályozó tényezőkről a tudomásszerzést követő 3 napon belül írásban értesíti Megbízót.
	6. Megbízott köteles a Megbízó képviselőjével/megbízottjaival együttműködni a megbízásuk szerinti és jogszabályban meghatározott kötelezettségeik teljesítésének biztosítása érdekében.
	7. A felek közötti tájékoztatás, adatszolgáltatás vagy intézkedés minden esetben írásban történik (e-mail, fax, levél), helyszíni egyeztetés megtartásáról minden esetben jegyzőkönyvet kell felvenni. A szerződés teljesítése során egyik fél sem hivatkozhat arra, hogy valamely joghatást kiváltó cselekvőség vagy mulasztás szóbeli információ alapján történt meg.
	8. Megbízó köteles minden dokumentumot, vagy egyéb adatot Megbízottnak átadni, melyek lehetővé teszik az e szerződésben foglalt munkák elvégzését. Szerződő felek rögzítik, hogy a Megbízó tájékoztatási, dokumentumszolgáltatási, illetve adatszolgáltatási kötelezettségének késedelmes teljesítése vagy elmulasztása kizárja a Megbízott késedelmes teljesítését.
	9. Amennyiben a Megbízott részéről további adatszolgáltatás igénye merül fel, ami a szerződéses feladatok elvégzéséhez szükséges és jelen szerződés megkötésekor még nem ismert, úgy a Megbízó a Megbízott ez irányú felhívásától számított 3 munkanapon belül köteles az adatokat szolgáltatni. Ha a kiegészítő adatszolgáltatáshoz ennél hosszabb idő szükséges, úgy a felek ettől eltérő határidőben is megállapodhatnak.
	10. A Megbízó köteles a Közreműködő Szervezet által küldött észrevétel, hiánypótlás, illetve a pályázat tárgyát érintő megkeresést, annak kézhezvételét követő 2 munkanapon belül a Megbízott felé továbbítani.
	11. Megbízó köteles jelen szerződésben foglalt fizetési kötelezettségeit a szerződésben foglalt határidőben teljesíteni. Felek megállapodnak abban, hogy Megbízó fizetési késedelme esetén a fizetendő összeg után az esedékesség napjától a teljesítés napjáig terjedő időszakra a mindenkori jegybanki alapkamatnak megfelelő késedelmi kamatot köteles megfizetni a Megbízott részére.
	12. Amennyiben Megbízó célszerűtlen vagy szakszerűtlen utasítást ad, a Megbízott köteles őt erre figyelmeztetni; ha a Megbízó utasításához e figyelmeztetés ellenére is ragaszkodik, az utasításból eredő károk őt terhelik.
	13. Megbízott a Megbízó utasításától csak akkor térhet el, ha ezt a Megbízó érdeke feltétlenül megköveteli, és a Megbízó előzetes értesítésére már nincs mód. Ilyen esetben a Megbízót haladéktalanul értesíteni kell.
4. **Közreműködő (alvállalkozó) igénybevétele**
	1. Szerződő felek rögzítik, hogy a Megbízott jelen szerződés teljesítése során igénybe veheti más személy közreműködését (a továbbiakban: Alvállalkozó), aki(k)ért a Megbízott felel. Ha alvállalkozó bevonása válik szükségessé, a Megbízott arról közvetlenül értesíti a Megbízót
	2. Megbízott az Alvállalkozóért úgy felel, mintha a munkát saját maga végezte volna el.
5. **Felelősség**
	1. Szerződő felek rögzítik, hogy amennyiben Megbízónak felróható okból a Pályázat nem kerül határidőben benyújtásra, vagy benyújtásra kerül, de a közreműködő szervezet azt a Megbízónak felróható okból késedelem vagy hiányos, illetve hamis adatszolgáltatás okán, vagy a benyújtott Pályázatot hiánypótlás Megbízónak felróható okból történő elmulasztása, a hiánypótlás Megbízónak felróható okból történő késedelmes, vagy hiányos teljesítése okán elutasítja, úgy Megbízott a Pályázatban feltüntetett, igényelt támogatási összeg 3%-ának megfelelő összegű meghiúsulási kötbérre jogosult. Megbízó köteles a jelen pontban meghatározott meghiúsulási kötbér összegét a Megbízott felhívására, a felhívás kézhezvételétől számított 8 napon belül megfizetni a Megbízott részére.
	2. Felek kölcsönösen rögzítik, hogy amennyiben a pályázat beadási határidejét, a kiíró előrébb hozza, vagy bármilyen okból kifolyólag a pályázatot lezárja vagy egyéb, a Megbízottól független okból kifolyólag a pályázat beadása akadályba ütközik, úgy Megbízottat semmilyen felelősség nem terheli.
	3. Szerződő felek rögzítik, hogy, a tájékoztatási, dokumentumszolgáltatási, adatszolgáltatási, és egyéb, a Megbízót terhelő kötelezettség késedelméből, elmulasztásából, hiányos teljesítéséből, vagy a valóságnak nem megfelelő tájékoztatásból eredő károkért a felelősség a Megbízót terheli.
	4. Egyik Fél sem vonja felelősségre a másik Felet olyan károkért vagy késedelmekért a teljesítésben, melyeket vis major, sztrájk, baleset vagy más, a másik Fél, vagy alkalmazottai és képviselői által nem befolyásolható esemény okoz.
6. **Szerződés hatálya és megszűnése**
	1. Felek a jelen szerződést határozott, a szerződés hatályba lépésének napjától valamennyi megbízói és megbízotti kötelezettség teljesítéséig terjedő időtartamra kötik.
	2. A jelen szerződés megszűnik
		1. a 6.1 pont szerinti időpontban;
		2. a Felek közös megegyezésével; ez esetben a Felek között a már teljesített munkák tekintetében elszámolási viszony jön létre;
		3. a másik Félhez intézett írásbeli felmondással, azzal, hogy a felmondási idő 30 nap; ez esetben a Felek között a már teljesített munkák tekintetében elszámolási viszony jön létre.
7. **Szerződésszegés**
	1. Amennyiben a Megbízó a szerződést azonnali hatállyal mondta fel, úgy köteles a Megbízottnak az azonnali hatályú felmondással okozott kárát megtéríteni, kivéve, ha a felmondásra Megbízott szerződésszegése miatt került sor.
	2. Amennyiben a Megbízott a szerződést azonnali hatállyal mondta fel, úgy köteles a Megbízónak az azonnali hatályú felmondással okozott kárát megtéríteni, kivéve, ha a felmondásra Megbízó szerződésszegése miatt került sor.
	3. Szerződő felek megállapodnak, hogy amennyiben a Megbízó a jelen szerződés azonnali hatályú felmondását nem a Megbízott szerződésszegésére alapítottan gyakorolja, vagy a Megbízott a jelen szerződés azonnali hatályú felmondását a Megbízó szerződésszegésére alapítottan gyakorolja, úgy a Megbízó felmondása esetében Megbízott szerződésszerű teljesítése esetén*kárátalány jogcímen*, míg Megbízott felmondása esetében Megbízó szerződésszegése esetén *meghiúsulási kötbér jogcímen* az alábbi összeget köteles megfizetni Megbízott részére: **1.000.000.** Ft.-
	4. A szerződés megszűnése nem érinti az elszámolási és titoktartási kötelezettségek, valamint a szerzői jogi tárgyú rendelkezések teljesítését, illetve fennállását.
8. **Szerzői jogok**
	1. Szerződő Felek rögzítik, hogy Megbízó a teljesítés során elkészített, szerzői jogi oltalom alá eső alkotáson kizárólagos, térben, időben, ill. egyéb módon való korlátozás nélküli, harmadik személyre is átruházható felhasználási jogot szerez, mely kiterjed a mű, tervek átalakítására is. Megbízó rendelkezési jogát ezúton kiköti, így jelen szerződéssel számára átadott, jogi oltalomban részesíthető bármely szellemi alkotás (tervek, művek) tekintetében azokkal a továbbiakban szabadon rendelkezik a Megbízási díj megfizetését követően. Megbízott vállalja, hogy Megbízó a szerzői jogról szóló 1999. évi LXXVI. törvény 9. § (6) bekezdése és V. fejezete alapján a szerződés teljesítése során keletkezett szerzői jogi védelem alá eső valamennyi alkotással (tervek, művek) kapcsolatban határozatlan idejű, korlátlan és kizárólagos jogosultságot szerez valamennyi átruházható szerzői jog vonatkozásában, továbbá Megbízott hozzájárul, hogy Megbízó a mű, tervek felhasználására harmadik személynek engedélyt adjon.
9. **Kapcsolattartás**

A szerződés teljesítésével kapcsolatos ügyintézésre és kapcsolattartásra a felek által felhatalmazott személyek:

Megbízó részéről:

Telefon: [\*]

E-mail: [\*]

Megbízott részéről: Dr. Somogyi Andrea

Telefon: 0630 990 3635

E-mail: somogyi.andrea@solvergroup.hu

1. **Vegyes rendelkezések**
	1. Jelen szerződés módosítására csak írásbeli formában és közös megegyezéssel kerülhet sor.
	2. A Felek rögzítik, hogy a jelen szerződés keretében ellátott tevékenységből származó minden tény, adat, információ, valamint a jelen megbízási jogviszonyból származó, a Megbízott eljárása során keletkező tény, adat, információ üzleti titoknak minősül. Az üzleti titoknak minősített információt harmadik személyekkel kizárólag a másik szerződő fél beleegyezésével jogosult közölni bármely szerződő fél. A titoktartási kötelezettség jelen szerződés hatálya alatt, illetve bármely jogcímen történő megszűnése esetén, az azt követő határozatlan ideig terheli szerződő feleket. Ez értelemszerűen nem vonatkozik azokra az információkra, amelyek titokban tartását jogszabály nem teszi lehetővé.
	3. Szerződő felek megállapodnak, hogy a jelen megállapodásban nem szabályozott kérdésekre a Polgári Törvénykönyvről szóló 2013. évi V. törvény – Ptk. – megfelelő rendelkezéseit, valamint Megbízó és Megbízott tevékenységére vonatkozó szakági előírásokat kell elsősorban alkalmazni.
	4. Amennyiben a Szerződő Felek között a szerződés teljesítésével vagy minőségével kapcsolatos vita alakul ki, úgy azt elsősorban békés úton kísérelik meg rendezni. Amennyiben ez nem vezet eredményre, Szerződő Felek alávetik magukat a Megbízott székhelye szerint területileg illetékes bíróság kizárólagos illetékességének.
2. **Mellékletek**

1. sz. melléklet: Pályázattal érintett helyszínek-, feladatok és időtartamok meghatározása

2. sz. melléklet: Megbízási díj mértéke és annak kifizetése

Jelen Szerződést a szerződő felek elolvasás és értelmezés után, mint akaratukkal mindenben megegyezőt cégszerűen, alulírott helyen és napon 3 példányban írták alá.

Kelt. Budapest, 2016. május…...

|  |  |
| --- | --- |
| **…………………………………………….** | **…………………………………………….** |
| **Megbízó** | **Megbízott** |
| **Kincsesbánya Község Önkormányzata** | **Solver Unio kft.** |
| **képv:Bajkai János** | **képv: Csonka Attila** |